cyanic-selkie/wikianc huggingface dataset:
Kerberos
I kunsten
Det finnes tallrike referanser til Kerberos antikkens greske og romerske kunst, funnet i arkeologiske ruiner og som ofte innebærer skulpturer og arkitektur, inspirert av mytologi som omgir udyret. Kerberos' avbildning i antikkens kunst er ikke like avgrenset som i litteraturen; poetene og lingvistene i antikkens Hellas og Roma var i hovedsak enige om Kerberos' fysiske framtoning, kun med Hesiods kjente unntak. Hans avbildning i klassisk beretning viser i stor grad det tilbakevendende motivet med slanger, men antallet hoder varierer.
En statue i Galleria Borghese i Roma avbilder Kerberos med tre hoder mens han sitter ved siden av Hades, mens en bronseskulptur som avbilder Herakles' tolv stordåder viser halvguden som holder en tohodet Kerberos fra underverden. De fleste vasemalerier som framstiller denne stordåden viser også helveteshunden med to hoder. Kunsthistorikere har identifisert en av de tidligste kjente verkene med Kerberos som «det mest oppfinnsomme», hvilket er på en gresk vase fra Lakonia som ble gjort en gang rundt 560 f.Kr. Kerberos har her tre hoder og med rad av slanger som dekker hans kropp og hoder.
Etymologi
Navnet «Cerberus» er latinisert utgave av greske Kerberos, som kan være beslektet med sanskritordet सर्वरा, sarvarā, benyttet som en epitet for en av hundene til dødsguden Yama, fra et urindoeuropeisk ord *ḱerberos, i betydningen «flekket» Denne nærliggende etymologien lider av det faktum at den inkluderer et rekonstruert *b, noe som er meget sjeldent i urindoeuropeisk. Likevel, i henhold til lingvisten Julius Pokornys Indogermanisches etymologisches Wörterbuch er det godt distribuert og med ytterligere (tilsynelatende) slektskap i slavisk, engelsk og litauisk.
Bruken av en hund er usikker, skjønt mytografer har spekulert i om forbindelsen først ble gjort i den greske byen Trikarenos i landskapet Fliasia på Peloponnes.
En annen etymologi er gitt av Bruce Lincoln som fører Kerberos sammen med den norrøne bikkja Garmr, og avleder begge navnene fra en urindoeuropeisk rot *ger-, «å knurre» (kanskje med hendelsene -*m/*b og -*r).
Forklaringer
Det har vært et antall forsøk på å forklare figuren Kerberos. En greker fra 100-tallet e.Kr. som har fått navnet Heraklitos paradoksografen, ikke å forveksles med filosofen Heraklitos fra 400-tallet f.Kr., hevdet evhemeristisk at Kerberos hadde to valper som aldri sto langt fra faren, og at Kerberos faktisk var en normal hund, om enn meget stor, og at kunstnerne som la til de to valpene i sine avbildninger fikk det til å se ut som om hunden hadde to ekstra hoder. Klassiske historikere har avvist denne forklaringen som «svak». Mytografer har isteden spekulert på om Kerberos' navn fikk sitt navn i Trikarenos da det kunne bli tolket eller misforstått som «tre karenos». Andre har spekulert på om helveteshunden kan ha vært inspirert av gullsjakalen, den vanligste sjakalen og som minner om en ulv, men er mindre enn en setter. Tidvis utvikles den hornete utveksten på skallen som ble knyttet til magisk kraft i sørøstlige Asia. Gullsjakalen opptrer i mange indiske myter og folkeminne, kanskje ved dens ville framtoning som en ulv, men med den kjente likheten av en hund.
Usynlige hender
Usynlige hender er en roman av Stig Sæterbakken. Den kom ut i august 2007. Boken er også utgitt som lydbok, lest av skuespiller Jan Grønli.
Zouxian-Haimen kullkraftverk
Zouxian-Haimen kullkraftverk er et kullkraftverk i Jiangsu i det østlige Kina. Kraftverket er et av Kinas største varmekraftverk med en installert kapasitet på 4.540 MW. Brenseltypen er kull.
1069 Planckia
1069 Planckia er en hovedbelteasteroide. Den ble oppdaget 28. januar 1927 av Max Wolf ved Landessternwarte Heidelberg-Königstuhl i Heidelberg.
SAMAK
SAMAK er Arbeiderbevegelsens nordiske samarbeidskomité, som samler de nordiske sosialdemokratiske partiene og landsorganisasjonene (LO-ene). Organisasjonen har røtter tilbake til den første Arbeiderkongressen i Gøteborg i 1886. SAMAKs viktigste saksområde de siste årene har vært den nordiske samfunnsmodellens videre utvikling. SAMAK var oppdragsgiver for NordMod2030-prosjektet, som både gir en oppdatert forklaring på grunnpilarene i den nordiske modellen - økonomisk styring, brede velferdsordninger og et godt organisert arbeidsliv – og drøfter de største utfordringene for den nordiske modellen fram mot 2030.
Med NordMod2030 som grunnlag vedtok den 24. Arbeiderkongressen 2014 på Sørmarka utenfor Oslo «Sørmarka-erklæringen», et politisk manifest om den nordiske modellens framtid basert på sosialdemokratiske verdier.
På SAMAKs årsmøte 14.-15. januar 2016 på Rönneberga utenfor Stockholm vil Jonas Gahr Støre, leder av Arbeiderpartiet, overta ledervervet i SAMAK fra Stefan Löfven, leder av Socialdemokraterna og statsminister i Sverige.
SAMAKs sekretariat ble flyttet fra Stockholm til Oslo 1. juli 2015, og ledes nå av generalsekretær Jan-Erik Støstad.
Organisasjonene i SAMAK har om lag 5 millioner medlemmer.
Kong Rings gate
Kong Rings gate (1–25, 12–22) ligger på Sørsiden i Hønefoss. Gata starter i øst ved Storelva, der Hofgaards gate ender. Deretter krysser den Kongens gate som 2. tverrgate til denne, så nordre del av Kvernberggata og Storgata, før den ender i vest i Norderhovsgata ved Kuben Hønefoss.
Gaten er lysregulert i krysset med Kongens gate. Ved Kverberggata krysser den over hovedbussholdeplassen i byen, Sentrum stopp. Ved Storgata passerer den søndre del av gågatesystemet i sentrum av byen og fortsetter som enveiskjørt gate langs nordenden av Hønefoss hjelpefengsel og til den møter Norderhovsgata.
Amasonitt
Amasonitt er en variant av mikroklin (K[AlSi3O8]) i feltspatgruppen som inneholder spormengder (ppm) av bly, vann (OH), eller vakanser i gitterstrukturen, og som dermed gir mineralet en karakteristisk grønnlig farge. Ved å varme amasonitt opp til over 400 grader celsius mister mineralet sin grønnfarge, slik at amasonitt primært dannes under lave temperaturer. Fargen kan variere i ulike turkisgrønne nyanser. Amasonitt er en halvedelsten og slipes ofte til smykker. Navnet kommer fra Amazonas. Forekomster for mineralet finnes i Brasil, India, Kenya, Madagaskar, Namibia, Russland, USA. Kjente norske lokaliteter er blant annet amasonitt pegmatittene i Tørdal og Evje-Iveland, samt Hamarøy og Drag i Tysfjord.
Funn i Norge
I Norge er amasonitt funnet på en rekke lokaliteter:
Waigaoqiao kullkraftverk
Andre utbyggingstrinn startet i 2001, og innebar installering av Kinas første 900 MW-enheter. Noen år senere startet tredje utbyggingstrinn som brakte effekten opp i 5.000 MW totalt. Dette er dermed verdens største kullkraftverk målt etter installert effekt.
To av blokkene her er såkalt superkritiske, det vil si at forbrenningen foregår under meget høy temperatur og trykk, slik at effektiviteten i anlegget øker og den relative forurensingen reduseres.
Trond Erik Bertelsen
Trond Erik Bertelsen (født 5. juni 1984 i Sandnes) er en norsk fotballtrener og tidligere fotballspiller som er spillerutvikler for Sandnes Ulf.
Fredrikstad
Bertelsen kom til Fredrikstad fra FK Haugesund vinteren 2004, og var en av de første spillerne Egil «Drillo» Olsen hentet til klubben. Han er opprinnelig fra Sandnes der han spilte for Lura IL. Den hurtige venstrebacken har 32 U21-landslagskamper og 30 kamper for andre aldersbestemte landslag. I januar 2006 fikk han sin debut for, i en privatlandskamp de tapte 2-1 mot. Bertelsen ble norgesmester med Fredrikstad i 2006 med spill i innledende runder, selv om cupfinalen glapp etter en langtidsskade midt i sesongen.
Viking
Bertelsen ble sommeren 2007 koblet til Viking FK, der det var meningen at han skulle overta venstrebackplassen til Thomas Pereira. Bertelsen spilte totalt 275 kamper for klubben. Etter sesongen 2014 fikk ikke spilleren fornyet kontrakt.
Sandnes Ulf
18. februar 2015 ble Bertelsen presentert som ny ULF spiller. Spilleren fikk sin debut for klubben i en kamp mot Fotballklubben Jerv i 1. runde, 6. april 2015. Ulf ledet 2 - 0 til pause, men kampen som ble spilt på Sandnes stadion endte 2 - 2. Bertelsen spilte 25 kamper i sin debutsesong hos klubben. Laget hadde opprykksambisjoner, men endte til slutt på en 7.-plass. Etter endt 2016-sesong ble det klart at Bertelsen ikke fikk fornyet kontrakt med klubben. Etter å ha forsøkt seg på flere prøvespill besluttet Bertelsen å legge opp, og gå over i en miljøkontakt rolle i barndomsklubben Lura IL.
Stavanger IF Fotball
I april 2017 signerte Bertelsen for Stavanger IF Fotball i 5.divisjon. Han tok med seg mye erfaring til SIF og var tiltenkt er rolle som spillende trener.
Johann Nepomuk Hubert von Schwerz
Johann Nepomuk Hubert von Schwerz (født 11. juni 1759 i Koblenz, død 11. desember 1844 i Koblenz) var en tysk agronom. Etter forespørsel fra kongene av Württemberg grunnla han i 1818 en statlig læreanstalt for landbruk i Hohenheim (idag Universität Hohenheim). Schwerz regnes som hovedgrunnleggeren av den empirisk-rasjonelle skole innenfor landbrukslære.
Amfolytt
Amfolytt er et stoff som inneholder et zwitterion (fra tysk zwitter, hybrid) eller amfoion. Dette er et ion som har både en negativ og en positiv ladning. Ionet kan dermed betraktes som elektrisk nøytralt. Aminosyrer er oftest amfolytter ved fysiologisk pH. Vann er et eksempel på en amfolytt fordi den er dipol. Dette gjør at den kan opptre som en syre og en base.
Hofgaards gate
Hofgaards gate (4–16, 11–15) ligger på Løkka og er ei mindre gate på Sørsiden i Hønefoss, cirka 3 minutters gange fra Søndre torv. Gaten starter i begynnelsen av Kirkegata, ved inngangen til kirkegården der Hønefoss kirke står. Den løper rundt kirkegården, langs med Storelva og ender opp der Kong Rings gate begynner. På veien rundt kirkegården passerer den forbi både Ringerike krematorium og Hønefoss kirkestue. Fra bakkant av gaten er det tilgang til friluftsarealet Petersøya, ei halvøy i Storelva som under flom kan bli en øy.
Gaten er enveiskjørt i første del og kan ikke kjøres fra Ringerike krematorium og til Kirkegata.
Gaten er oppkalt etter familien Hoffgaard, som var en av de ledende sagbruksfamiliene i Hønefoss på 1700-tallet. Familiebedriften startet med Andreas Jensen Hoffgaard, som giftet seg med enken Maren Lemmich i 1698, og derigjennom ble deleier av Sinclair-sagen.
Ellio Morille
Elio Morille (født 7. september 1927 i Alessandria, død 21. juni 1998 i Roma) var en italiensk roer som deltok i de olympiske leker 1948 i London og 1952 i Helsingfors.
Morille ble olympisk mester i roing under Sommer-OL 1948 i London. Han var med på den italienske fireren uten styrmann som vant foran Danmark. Roøvelsene ble gjennomført i perioden 5. til 8. august 1948 på Themsen. Roerne på den italienske båten var Giuseppe Moioli, Ellio Morille, Giovanni Invernizzi og Francesco Faggi.
Dyssomni
Dyssomni er en bred klassifikasjon av søvnforstyrrelser som gjør det vanskelig å sovne, bevare søvnen eller få sove til "rett" tid i forhold til samfunnets normer.
Dyssomnier er primært forstyrrelser av initiering eller bevaring av søvn eller av overdreven søvnighet og er karakterisert ved forstyrrelse i mengden, kvalitet eller timing av søvn.
Pasienter kan klage over problemer med å falle i søvn eller forbli sovende, intermitterende våkenhet i løpet av natten, tidlig oppvåkning om morgenen – eller kombinasjoner av disse plagene. Stress, koffein, fysisk ubehag, psykiske vansker og soving på dagtid er vanlige faktorer som kan forstyrre søvnkvalitet og forverre dyssomnier.
Hovedtyper av dyssomnier
Det er over 30 kjente typer av dyssomnier. Hovedgruppene av disse omfatter:
Behandling
Generelt er det to hovedtyper for behandling, og de to kan være kombinerte: psykologiske tiltak (søvnhygenisk rådgivning eller kognitiv-atferdsmessig) og medikamentelle / farmakologiske tiltak. I situasjoner med akutte plager, som ved sorgreaksjon, kan farmakologiske tiltak være mest aktuelt. Ved primær insomni bør initiell innsats være psykologisk basert. I forhold til langvarige dyssomnier vil det ved medikamentell behandling for flere søvnmedikamenter være problematisk at pasienten utvikler økt tolerense, og i noen tilfeller avhengighet, for søvnmedikamentet. Ellers vil behandlingen være avhengig av årsaken til forstyrrelsen.
Besøket
Besøket er en roman av Stig Sæterbakken. Den kom ut i 2006 og er forfatterens sjuende roman. Jeg-fortelleren i boka, advokat Sigmund Winther, synes tilfreds med en ikke altfor utfordrende karriere og en velordnet tilværelse sammen med sin kone, museumskonservatoren Cecilie. Men om kvelden på sin 42-årsdag blir han oppsøkt av en gammel klassekamerat: treogtyve år er da gått siden han og Gunnar Samuelsen sist så hverandre. Gunnar har med seg et kassettopptak fra gymnasdagene som han vil at vennen skal høre. På opptaket, som ble gjort under en debatt i en anarkistgruppe de begge var med i, hører Sigmund sin egen stemme for første gang. Opplevelsen blir et sjokk for ham og tvinger ham til å revurdere det selvbildet han har levd med, såvel som forholdet han har til menneskene rundt seg. Gunnar viser seg dessuten å bli vanskeligere å få ut av huset enn det Sigmund og Cecilie først hadde tenkt. Ute av stand til å ta et oppgjør med de krefter som truer, merker den etablerte advokaten at grunnen begynner å svikte under ham.
Besøket fikk Oslo-prisen (Natt & Dag) for Årets lesning 2006.
1070 Tunica
1070 Tunica er en asteroide i det ytre av hovedbeltet og går i bane innenfor asteroidefamilien Tunica. Den ble oppdaget 1. september 1926 av Karl Wilhelm Reinmuth ved Landessternwarte Heidelberg-Königstuhl i Heidelberg.
Raio Piiroja
Raio Piiroja (født 11. juli 1979) er en estisk fotballspiller, som for tiden spiller forsvar i FC Flora Tallinn. Han er fast på landslaget til Estland der han har mer enn 100 kamper. Han startet karrieren i Pärnu før han gikk til FC Flora Tallinn. Senere ble han lånt ut til Vålerenga, og i 2004-sesongen signerte han kontrakt med Fredrikstad fotballklubb. Han scoret to mål i finalen i NM i fotball 2006, da Fredrikstad slo Sandefjord 3-0. Raio fikk sin 150 kamp for Fredrikstad fotballklubb, hjemme mot Ranheim 4. juli 2010. Jubilanten gikk tapende ut av kampen med 2-3. FFKs to mål ble scoret av Celso Borges.
Utover i 2011 ble det klart at Piirojas kontrakt med Fredrikstad ikke kom til å bli forlenget. Noen timer før overgangsvinduet stengte 31. august 2011 ble det kjent at FFK hadde akseptert et bud fra nederlandske Vitesse, og etter syv sesonger var dermed klubblegenden ferdig i Fredrikstad. Han fikk totalt 191 kamper for Fredrikstad. (159 serie, 24 cup, 4 e-cup, 4 kvalik)
Raio Piiroja har to ganger vunnet prisen Årets estiske fotballspiller, i 2002 og 2006.
SPARC T3
SPARC T3 (kodenavn: «Niagara 3» og «Rainbow Falls» ), før lanseringen kalt UltraSPARC T3 og UltraSPARC KT, er en 64-bit RISC mikroprosessor som ble konstruert og utviklet av Sun Microsystems, og lansert av Oracle Corporation den 20. september 2010. Mikroprosessoren er basert på spesifikasjonene SPARC Versjon 9 og UltraSPARC Architecture 2005 specification, og er lisensiert som fri og åpen maskinvare som en del av prosjektet OpenSPARC. Benevnelsen UltraSPARC T3 ble første gang offisielt brukt i RTL-kildekoden den 17. februar 2010.
SPARC T3 er en flerkjerners RISC mikroprosessor, og ble lansert som verdens første kommersielle mikroprosessor med 16 kjerner. Hver enkelt kjerne kan utføre 8 tråder, noe som gir en teoretisk ytelse på 128 tråder per prosessor. I tillegg har den 16 desimaltallsenheter som kan kjøre i parallell. SPARC T3 støtter symmetrisk multiprosessering. Fire SPARC T3 kan kjøre i parallell, og gi en ytelse på 512 tråder per system.
Cancún
Cancún er en kystby i den meksikanske delstaten Quintana Roo. Byen er hovedsete for kommunen Benito Juárez. Den er et verdenskjent turistmål. Cancún hadde 628 306 innbyggere i 2010.
SPARC T3
Mikroprosessoren har to integrerte DDR3 minne-kontrollere, hver med to minnebusser, som gir totalt fire minnebusser for DDR3 SDRAM.
SPARC T3 har en integrert PCI Express kontroller som støtter to stk 5Gb/s PCI Express porter, og en integrert Ethernet-kontroller for to stk 1G/10G Ethernet-porter.
Cancún
Selve byen ligger på fastlandet, mens hotellområdet befinner seg på en lang og smal øy som er forbundet med broer til fastlandet. Mellom fastlandet og denne øya er lagunene Nichupté og Bojórquez. Øya Isla Mujeres ligger rundt 13 km nord for Cancún, og kan nås med båt fra Puerto Juárez og Punta Sam.
Cancúns hotellområde er formet som et 27 kilometer langt 7-tall. De fleste hotellene ligger langs denne lange sandstripen, kalt Zona Hotelera. Kjører man videre fra km 1, går turen mot sentrum av Cancún, mens i enden, ved km 27, ligger Cancún internasjonale lufthavn. På km 18 ligger Playa Delfines-stranden med det nye, fargerike Cancún-skiltet.
Tidlig i 1970-årene var Cancún fremdeles en underutviklet samling av små fiskerlandsbyer og noen mayaruiner. Sammen med en gruppe internasjonale investorer besluttet den meksikanske regjeringen å gjøre stedet til et internasjonalt turistmål. Det ble bygget vei fra strandområdet til fastlandet og anlagt en internasjonal lufthavn. Byen har vokst fort og har nå omtrent en halv million innbyggere.
Severndalen
Severndalen er et landbruksområde i midtvestlige i England hvor Storbritannias lengste elv Severn renner gjennom, og hvor veteranjernbanen Severn Valley Railway har linje som begynner i sitt nordligste sted i Bridgnorth i Shropshire og går 26 km til Bewdley i Worcestershire. Severndalens område er på rundt 40 km vest for Birmingham i regionen Vest-Midlands.
Severndalen benyttes også runde former for områder langs elven Severn så langs sør som Gloucester og så langt nord som til Ironbridge. I nord av Bridgnorth blir området rundt elven brattere og er kjent som Ironbridge Gorge, sluket eller kløften. Fra Bewdley sør til Gloucester er begge sidene langs elven brede og mister sitt preg av dal. Sør for Gloucester blir den til Severen Estuary, elvemunning.
Geologi og veger
Området er typisk for en vesentlig elv som har dype kanaler med hurtig strøm, omgitt av sletter og skogland. På grunn av myk sandbredder er det vanskelig å bygge bruer som kan bære tung last. Den eneste offentlige broene er ved Bridgnorth og Bewdley, noe som betyr at det er ingen måte for vegtrafikken å krysse elven i løpet av 26 km. De to hvoedvegene som går langs dalen er A442 på østsiden fra Bridgnorth via Alveley til Kidderminster og B4555 på vestsiden fra Bridgnorth via Highley til Bewdley. Begge disse går nord-sør tilnærmet parallelt med elven.
Byer og landsbyer
Ved å begynne nord ved Bridgnorth og går sørover med strømmen består området av følgende steder:
I henhold til hvordan man vil definere det kan den fortsette gjennom Worcestershire og inn i Gloucestershire så langt sør som til Gloucester.
Einar Waag
Han var sønn av Símun F. Hansen, kalt Símun í Vági, som etablerte bryggeriet Föroya Bjór i Klaksvík i 1888. Han overtok som innehaver og direktør ved bryggeriet etter faren i 1935, og utvidet virksomheten betraktelig i 1950- og 1960-årene. I 1970 overdro han bryggeriet til sønnene Einar og Heini Waag.
Waag var medlem av sognestyret i Klaksvík 1943–1947 og innvalgt på Lagtinget fra Norðoyar 1950–1954. Han var formann i Javnaðarflokkurin fra Peter Mohr Dams død i 1968 til Jákup Øregaard ble valgt i 1969.
Vaila
Vaila (norrønt: Valey) er en øy i den skotske øygruppen Shetland og ligger sør for tettstedet Walls på øya Mainland. Vaila har et areal på 3,27 km² og er 95 meter på sitt høyesste punkt. Øyas befolkning er særdeles lav. Per 2011 var det 1 person som var oppgitt bosatt på øya. I 2022 ble øya lagt ut for salg for en pris på £1,75 millioner.
Historie
Øya har vært bebodd i tusenvis av år, og levninger fra neolittisk tid (bondesteinalderen) og bronsealderen er funnet der.
I 1490 ble godset til den norske slekten Ciske (Ciske i henhold til engelske kilder, navnet er egentlig Giske, etter deres eiendom Giske i Møre) delt og Vaila og Foula ble Alv Knutssons eiendom. Ettersom Ciske/Giske var norske, og Skottland hadde annektert Shetland noen tiår tidligere, var det forvirrende og motstridende krav om eierskap. De store eiendommene til Sigurd Jonsson av Sørum-Giske ble formelt delt i 1490. Da var det gått 25 år siden Sigurds sønn Hans Sigurdsson hadde dødd. Det var tre parter, hvorav en av dem, Alv Knutsson, synes å ha arvet de fremste norske eiendommene, men på Shetland fikk han Vaila og ’alle landene’ i Walls, Foula, foruten eiendommer i Sandness og Northmavine, og ’alle landene’ i Unst og Fetlar. Kildene indikerer at eiendommen på Vaila forble uendret mellom 1490 og 1582. Alvs etterkommere Knut Alvsson og Karine Alvsdatter kontrollerte hans gods før de ble overdratt.
Etter generasjoner med norsk eierskap ble Vaila overført til en leiekontrakt for Robert Cheyne som ble bekreftet av kong Jakob VI av Skottland i 1576. Øya ble deretter overført til James Mitchell fra Girlsta og deretter til hans etterkommere, Scotts av Melby. Etter Scotts eierskap i løpet av 1800-tallet, ble Vaila leid av Arthur Anderson, som var medstifter til rederiet P&O, i 1837. Øya ble basen til Arthur Andersons fiskeflåte, Shetland Fishery Company. Det bidro til å avslutte de tradisjonelle landeiernes makt og dominans av fiskeindustrien på Shetland. Den skotske journalisten John Sands, som oppsøkte vanskelige tilgjengelige øyer, blant annet St. Kilda, bodde også på Vaila en stund på slutten av 1800-tallet.
Fra langt nyere tid er Mucklaberry Castle eller Vaila Tower som består av et enkelt tårn i to etasjer, bygget tidlig på 1800-tallet for å overvåke smugling. Tårnhuset ble ombygd og restaurert en gang rundt 1890-1900 som en gotisk etterligning av øyas eier, Herbert Anderton, en fabrikkeier i Yorkshire, og er nå beveraningsverdig i klasse B. Tårnet ligger ligger framtredende på et nes nordvest på øya Vaila, 0,4 km vest for Vaila House, som ble bygget i 1895 og er det største bygningen av slitt slag på Shetland. Innbygd er en eldre bygning som ble reist av James Mitchell i 1696. Stein og arbeidskraft ble hentet inn fra England, og ornamentikk fra enda lenger unna: for eksempel antas det at steingriffene kan komme fra Tyskland.
I 1993 solgte familien Anderton øya til en advokat, Richard Rowland, og hans polske kone, Dorota Rychlik. I juni 2022 satte paret øya på markedet for 1,75 millioner pund.
Folkeminne
Martin Martin, forfatter av A Description of the Western Islands of Scotland (1703) nedtegnet et merkelig folkeminne:
Giovanni Invernizzi
Giovanni Invernizzi (født 17. juni 1926, død 16. oktober 1986) var en italiensk roer som deltok i de olympiske leker 1948 i London og 1952 i Helsingfors.
Invernizzi ble olympisk mester i roing under Sommer-OL 1948 i London. Han var med på den italienske fireren uten styrmann som vant foran Danmark. Roøvelsene ble gjennomført i perioden 5. til 8. august 1948 på Themsen. Roerne på den italienske båten var Giuseppe Moioli, Ellio Morille, Giovanni Invernizzi og Francesco Faggi.
Purregebyr
Purregebyr tillegges et krav som er forfalt til betaling. Purregebyret ved første og andre varsling kan være på maksimalt 1/10 av inkassosatsen. Inkassosatsen fastsettes hvert år i Forskrift til inkassoloven.
1071 Brita
1071 Brita er en hovedbelteasteroide. Den ble oppdaget 3. mars 1924 av Vladimir Aleksandrovitsj Albitskji ved Krim-observatoriet i Simeiz på Krimhalvøya.
Purregebyr
Maksimal sats for gebyr på purrenota er pr. 1. januar 2013 kr 63 I 2012, 2011 og 2010 var satsen for purregebyr henholdsvis kr 62, 61 og 60.
Uten hensyn til det ovenstående kan man fra juridiske personer kreve en kompensasjon for forsinkelse tilsvarende € 40, fra første dags mislighold. Bestemmelsen trådte i kraft 16. mars 2013. Det meste er uklart med hensyn til praktiseringen og en forskrift skal komme for avklare. Purregebyr kan legges til hvis følgende kriterier er oppfylt:
Noen offentlige etater (for eksempel NRK, Statens lånekasse for utdanning og NAV) kan kreve en høyere sats. Disse satsene er da bestemt i egne forskrifter. De kalles da gjerne tilleggsavgift.
En trenger ikke sende purring med eller uten purregebyr før et krav sendes til inkasso. for innfordring. For å kunne ilegge utenrettslige inkassoomkostninger, trenger en imidlertid å sende skyldner et inkassovarsel som tilfredsstiller vilkårene i inkassolovens § 9. Disse kravene til inkassovarsel er svært lik kravene for å sende en purring med purregebyr, men fordrer i tillegg at det tydelig blir opplyst om konsekvensen av ikke å betale det utestående beløpet innen fristen på 14 dager, nemlig at kravet blir sendt til inkasso.
Tom Kristensen (1967)
Tom Kristensen (født. 7. juli 1967) er en dansk motorsportsutøver, og tidenes mestvinnende fører i 24-timersløpet på Le Mans.
Kristensen satset tidlig i karrieren på formelbiler, og hadde betydelig suksess i Formel 3 og Formel 3000. I 1998 fikk han et konkret tilbud fra Formel 1-teamet Minardi, men hadde ingen muligheter til å skaffe pengene som behøvdes. Dermed droppet Kristensen planene om en Formel 1-karriere, og satset på standardbil- og sportsvognracing.
24-timersløpet på Le Mans
Tom Kristensen kjørte sitt Le Mans-løp i 1997. Han kjørte for Joest Racing med en Porsche WSC-95 og vant. I år 2000, som var hans første år som Audi-sjåfør, vant han løpet med en Audi R8. Han vant med Audi R8 også i 2001 og 2002, før han igjen byttet team. I 2003 kjørte han for Team Bentley med en Bentley Speed 8 og kom nok en gang på førsteplass. I år 2004 returnerte han for Audi og vant både i 2004 og 2005 med en Audi R8. 2005-løpet var en milepæl for Tom Kristensen, fordi seieren gjorde han til den mestvinnende i dette legendariske løpet med hele 7 seiere. 2005-løpet gjorde han også til den sjåføren som hadde vunnet Le Mans flest ganger på rad, hele 6 ganger.
Warwickshire
Warwickshire er et grevskap i England. Det tilhører regionen Vest-Midlands, og grenser mot West Midlands, Staffordshire, Leicestershire, Northamptonshire, Oxfordshire, Gloucestershire og Worcestershire. Administrasjonsbyen er Warwick. De største byene er Nuneaton, Rugby, Leamington Spa og Bedworth.
Tom Kristensen (1967)
24-timersløpet på Le Mans
I 2006 lanserte Audi en helt ny racer, Audi R10 TDI, som var den første dieselbilen som noen gang har deltatt på Le Mans. Kristensen vant ikke i 2006, men det gjorde allikevel Audi med førere som Biela, Werner og Pirro bak rattet. Disse vant også i 2007. Men i 2008 kom Kristensen sterkt tilbake og vant sammen med Allan McNish og Rinaldo «Dindo» Capello i det som har blitt kalt tidenes løp. Peugeot hadde nettopp kommet ut med sin nye prototyperacer, som var raskere enn Audi sin bil, men pga. Audi sin strålende taktikk og gode førere vant Audi vel fortjent. Siden 2008 har han ikke vunnet Le Mans. I 2012 deltok Kristensen, McNish og Capello, som har kjørt sammen i 7 år, i den splitter nye Audi R18 E-tron quattro, som er den første hybrid-bilen i Le Mans. De vant heller ikke i år, men Audi vant allikevel med Marcel Fässler, André Lotterer og Benoît Tréluyer. Igen i 2013 vandt Tom 24 timers løbet på Le Mans sammen med Allan Mc Nish og Luic Duval  Og med 3.-plassen i Shang Hai sikret trioen seg verdensmesterskapet i Wec så nå kan han endelig kalle seg verdensmester.
Tom Kristensen er den mestvinnende racer-sjåføren som noen gang har kjørt Le Mans, og har derfor fått kallenavnet «Mr. Le Mans».
Warwickshire
Tidligere var mye av det vestlige Warwickshire dekket av Ardenskogen, som siden 1600-tallet nesten har forsvunnet. Flere landsbyer har navn som slutter på «-in-Arden» fordi de lå i denne skogen.
Personer fra Warwickshire
Warwickshire er kanskje best kjent for være fødestedet til William Shakespeare fra Stratford-upon-Avon. Selv i dag informerer trafikkskilt ved grevskapets grenser «Shakespeare's County». Warwickshire har også frambrakt en rekke andre kjente personer, som George Eliot (fra Nuneaton), Rupert Brooke (fra Rugby), og Michael Drayton (fra Hartshill). Poeten Philip Larkin bodde i Warwick (født i det nærliggende Coventry), og Elizabeth Gaskell gikk på skole i Barford og Stratford.
Erot
En erot er i gresk mytologi en mangfoldiggjort Eros, tilsvarende amorin eller cupido i romersk mytologi, en mangfoldiggjort Amor. Disse smågudene opptrer både alene og i flokk, og fremstilles i billedkunsten som putti, små bevingede gutter, og gjerne utstyrt med Amors pil og bue.
Disse mangfoldiggjorte kjærlighetsgudene var vanlig i utsmykninger på romersk tid, men gikk ut av bruk med kristendommens komme. Først i renessansen ble de hentet frem igjen, hvoretter deres popularitet nok har variert, men de har siden vært i bruk.
Eroter er ofte ifølge med kjærlighetsguddinnen, hva enten hun kalles Afrodite eller Venus. Allerede i Pompeiis veggmalerier finner vi henne med et følge av eroter.
Men de små kjærlighetsgudene opptrådte også på egen hånd, for eksempel i bryllup:
Jared Borgetti
Jared Francisco Borgetti Echeverría (født 14. august 1973 i Culiacán i Sinaloa) er en tidligere meksikansk fotballspiller. Han er den mestscorende av de nåværende mexicanske landslagsspillerne (2007) med 46 mål på 89 landskamper. Borgetti startet sin karriere i CF Atlas, og har senere spilt for Santos Laguna, Dorados de Sinaloa, CF Pachuca (alle fra Mexico), Al Ittihad (Saudi-Arabia) og Bolton Wanderers FC, før han i 2006 dro tilbake til Mexico.
Azumi vannkraftverk
Azumi vannkraftverk (奈川渡ダム) er et vannkraftverk ved elva Azusa langt vest i prefekturet Nagano i det sentrale Japan, som drives med pumpeverk for kraftproduksjon. Kraftverket er plassert litt sørvest for Chubu-Sangaku nasjonalpark og opereres av Tokyo Electric Power Company. Installert effekt er om lag 623 MW. Anlegget ble tatt i bruk i 1969. Like ovenfor i samme elv ligger Midono vannkraftverk.
Øvre reservoar er en buedam i betong, mens nedre reservoar er naturlig. Øvre reservoar dannes av den 155 m høye Nagawado-demningen  med inntil 123,0 millioner m³ vannvolum i magasinet.
Naverlønn
Naverlønn (Acer campestre) er en lønneart fra Europa og tilstøtende områder. Den kan skilles fra spisslønn og platanlønn på at bladene er ganske små og har butte spisser på flikene.
Beskrivelse
Den er et lite, løvfellende tre eller av og til bare en busk. Den blir som regel opptil 15 m høy med en stammediameter på 60–70 cm, men kan en sjelden gang bli opptil 25 m høy. Krona er kuppelformet, og stammen er ofte krokete. Barken er lysebrun med brede, oransjefargede furer. Eldre trær har gråbrun eller mørkegrå bark med fine sprekker og lyse ribber. Årsskuddene er brune og fint hårete. Fjorårsskuddene er ru med smale, vertikal ribber, og etter fem år er skuddene vingekantete.
Bladene er rosa under løvsprett og blir så lysegrønne før de får en mørkere farge. De er opptil 8 cm lange og 12 cm brede, og har 5 fliker som er innskåret halvveis eller mer. De ytterste flikene er små med to uregelmessige tenner i ytterkanten. De tre hovedflikene har trekantet og avrundet spiss, og på hver side av spissen sitter ei avrundet tann. Undersiden har hårdusker i nervevinklene. Bladstilken er tynn, grønn eller rosa og 5–9 cm lang. Unge greiner og bladstilk har melkesaft. Høstfargen er som regel dypt gyllen, men kan være også være rød.
Naverlønn er sambu med adskilte hann- og hunnblomster på samme tre. Pollineringen utføres hovedsakelig av insekter, men vind kan også spille en rolle. Blomstringen skjer i april–mai etter løvsprett. Blomsterstanden er en opprett kvast med omtrent 10 grønngule blomster. Fruktene er hårete eller glatte, 2,5–3 cm lange samaraer som er gulgrønne med karmosinrøde flekker. De sitter parvis i 180° vinkel, og 3–4 par er samlet i en kvast.
Utbredelse og variasjon
Naverlønn er utbredt i det meste av Mellom- og Sør-Europa. Den finnes nordover til England, øyene i Danmark og Skåne i Sør-Sverige og østover til Voronezj i Russland. Den forekommer også i Algerie, Korsika, Sardinia, Sicilia, Nord-Anatolia, Kaukasia og Nord-Iran. Arten finnes ikke naturlig i Irland, Skottland, Norge, Jylland, Finland eller De baltiske land, og den mangler på store deler av Den iberiske halvøy.
Tidligere ble trær med glatte frukter skilt ut som subsp. leiocarpum, men denne underarten er ikke lenger anerkjent. En mulig gyldig underart er subsp. marsicum med utbredelse i Italia og Balkan.
En fylogenetisk studie fra 2014 viser at trærne som er blitt regnet til Acer campestre i nordøstlige Tyrkia og sørvestlige Georgia skiller seg klart ut genetisk. Morfologisk kan de ikke skilles fra naverlønn som vokser andre steder. Denne kryptiske arten har fått navnet Acer orthocampestre. Sannsynligvis tilhører alle bestander av naverlønn i Krim, Kaukasia og Nord-Iran denne arten.
Økologi
Naverlønn er en karakteristisk art for den europeiske sonen med temperert løvskog. I Mellom-Europa vokser den i lavlandet, mens den i middelhavslandene forekommer i åser og fjell opptil 1600 moh. Den trenger ikke mye vann og unngår steder der jorda er mettet med fuktighet. Jorda bør helst være kalkholdig, men den kan vokse på mange typer jord. Arten er ganske varmekrevende, selv om den klarer seg gjennom de kalde vintrene i Øst-Europa. Unge trær tåler mye skygge, men når de blir eldre øker kravet til lys. Arten danner ikke rene bestander og vokser som undervegetasjon i skog med eik, lind, alm og edelkastanje. Den forekommer sjelden i barskog.
Nytte
I Italia er naverlønn tradisjonelt blitt plantet sammen med alm i vinhager og åkre for at vinranker skal klatre på trærne. Treslaget er vanlig plantet i hager, parker og langs veger og gater på grunn av høstfargen og blomstene. Det finnes flere kultivarer med ulik vekstform og bladfarge. Trevirket er hvitt, sterkt og hardt, men små dimensjoner og lite tilgjengelig virke gjør at det ikke brukes mye til trelast. Den brukes mest til fyringsved og massevirke og hogges samtidig med andre løvtrær som den vokser sammen med.
Naverlønn dyrkes som prydtre i Norge og regnes som hardfør til herdighetssone 4. Den finnes forvillet noen steder, spesielt langs Oslofjorden og sørlandskysten og i Bergen. Arten sprer seg i liten grad i norsk natur, og spredning er hovedsakelig kjent fra Bygdøy i Oslo. I Fremmedartslista 2018 er den vurdert som lav risiko på grunn av moderat invasjonspotensial og ingen kjent økologisk effekt.
Rostadalen
Rostadalen ligger i Målselv kommune i indre Troms. Rostaelva, som har sitt utspring fra Rostojávri, renner gjennom dalen og danner sammen med Dividalselva og Tamokelva den øvre delen av Målselva. Rostadalen er et populært turmål for mange på grunn av den vakre naturen og det rike dyrelivet. Her blir det med jevne mellomrom observert bjørn, jerv og gaupe.
Norge under Sommer-OL for ungdom 2010
Norge under Sommer-OL for ungdom 2010. Norge sendte 5 deltakere til Sommer-OL for ungdom 2010 i Singapore. Deltakerne var fordelt over 4 idretter; bryting, seiling, skyting og svømming.
Peter Lorre
Peter Lorre (født László Löwenstein 26. juni 1904, død 23. mars 1964 i Los Angeles) var en østerriksk-ungarsk, senere amerikansk skuespiller med en filmkarriere både i Europa og USA. I amerikanske filmer ble han ofte headhuntet til karakterroller som «ondskapsfull utlending».
Bakgrunn
Lorre vokste opp i Østerrike-Ungarn og gikk der på tysk folkeskole. Etter morens død flyttet familien i 1913 til Wien. Der ble han senere bankfunksjonær.
Karriere
Lorres karriere startet som teaterskuespiller på slutten av 1920-tallet ved Berliner Volksbühne i Berlin under regi av Bertolt Brecht. Gjennombruddet som filmskuespiller kom i 1931 med portrettet av en seriemorder som jakter på småjenter i den tyske filmen M regissert av Fritz Lang.
1072 Malva
1072 Malva er en hovedbelteasteroide. Den ble oppdaget 4. oktober 1926 av Karl Wilhelm Reinmuth ved Landessternwarte Heidelberg-Königstuhl i Heidelberg.
Peter Lorre
Karriere
Etter litt startproblemer fikk han suksess som hovedrolleinnehaver i åtte filmer i detektivserien Mr. Moto fra 1937-1939, en serie som liknet på Charlie Chan-serien. Kjente filmer han var med i omfatter blant annet Malteserfalken (1941) og Casablanca, der han spiller Ugarte.
Etter andre verdenskrig fikk han problemer med morfinavhengighet og under McCarthy-tiden ble han mistenkt for å være kommunist. Pengeproblemer på slutten av 1950-tallet gjorde at han var med i en rekke B-skrekkfilmer, noen av disse fikk senere «kultstatus».
Erindringer 1
Erindringer 1 er en innspilling med Arthur Arntzen og Håkon Karlsen utgitt i 1977. . Oluf Rallkattli forteller om sin oppvekst.
Laura Welch Bush
Laura Lane Bush (tidligere Welch; født 4. november 1946 i Midland i Texas) er hustru til USAs president George W. Bush siden 5. november 1977. Paret har tvillingdøtrene Barbara og Jenna Bush, født i 1981. Laura Bush var USAs førstedame fra 2001 til 2009, da George W. Bush var president, og var en av de mest populære førstedamene gjennom tidene.
Som syttenåring unnlot hun å stoppe ved et stoppskilt, hvilket førte til en jevngammel bekjents død. Hun ble ikke tiltalt.
Hun er utdannet bibliotekar, men har også jobbet som lærer.
Cathrine Winnes
Cathrine Winnes  (født 22. august 1977) er en norsk dirigent.
Hun er sjefdirigent og kunstnerisk leder for Blåsarsymfonikerna i Stockholm (The Swedish Wind Ensemble), siden 2016. Sammen har de spilt inn samtlige av Stravinskijs verk for blåsere "Works for Winds" på Nilento Records. Fra august 2013- 2016 var hun sjefdirigent og kunstnerisk leder i Östgöta Blåsarsymfoniker i Linköping, Sverige.
Winnes er dirigent og programleder i TV- serien "She Composes like a Man", produsert av Peiling Film og TV for SVT. Hun medvirket som dirigent og presentatør i dokumentarkonserten "Kunst og Regime" om Sjostakovitsj 5.symfoni, sendt på NRK, også produsert av Peiling. Hun dirigerte Sveriges Radios Symfoniorkester og Radiokören i de SVT- sendte julekonsertene i 2017 og 2018, Kringkastingsorkesterets julekonsert sendt på NRK i 2016, og Norrköpings Symfoniorkester i finalen på "Kontrapunkt", sendt på SVT i 2018.
Hun har dirigert alle de profesjonelle symfoniorkestrene i Norge, Oslo-Filharmonien, Kringkastingsorkestret,Bergen Filharmoniske Orkester, Trondheim Symfoniorkester, Stavanger Symfoniorkeste, Kristiansand Symfoniorkester Tromsø Symfoniorkester Arktisk Filharmoni og samtlige av de norske profesjonelle korpsene. I utlandet har hun bl.a dirigert Sveriges Radios Symfoniorkester, Kungliga Filharmoniska Orkester i Stockholm, Göteborgs Symfoniker, Norrköpings Symfoniorkester, Malmö Symfoniorkester, Gävle Symfoniorkester, Odense Symfoniorkester, Helsingborg Symfoniorkester Tampere Philharmonic Orchestra, Johannesburg Philharmonic Orchestra, Durban Philharmonic Orchestra og Estlands Nasjonaloperas orkester.
Hun har dirigert ved Kungliga Operaen i Stockholm, Göteborgs Operaen, Malmö Opera og Wermlands Operaen, og gjør sin debut på den Norske Opera i 2020.
Hun har vært aktiv innenfor samtidsmusikken, og har uroppført flere orkesterverk. I 2013 uroppførte hun Cecilie Ores opera "Adam and Eve" som gikk på Festspillene i Bergen og Ultima Festivalen i Oslo. Hun har vært med i prosjektet Inversion, med konserten "en musik blir till" som også ble sendt på SVT.
Winnes har sin utdanning i musikkpedagogikk og klassisk saksofon fra Norges musikkhøgskole (2000) og diplomeksamen i orkesterledelse Kungliga Musikhögskolan (2002) og Norges musikkhøgskole (2004) med blant andre Jorma Panula, Ole Kristian Ruud og Per Sigmund Thorp som lærere.
Fra 2006-2013 var hun kunstnerisk leder for Universitetets symfoniorkester, Oslo, og har vært ansatt på Musikkonservatoriet i Trondheim som dirigentstipendiat.
Siden 2008 har hun undervist i ensembleledelse ved Norges musikkhøgskole.
Cathrine Winnes er siden 2015 sjefsdirigent og kunstnerisk leder for Blåsarsymfonikerna i Stockholm.
1073 Gellivara
1073 Gellivara er en hovedbelteasteroide og går i bane innenfor asteroidefamilien Themis. Den ble oppdaget 14. september 1923 av Johann Palisa ved Universitäts-Sternwarte Wien i Wien.
Siamesisk
Siamesisk (1997) er en roman av Stig Sæterbakken. Bokens to hovedpersoner er ekteparet Edwin og Erna Mortens. Edwin er nesten blind, men hører godt; Erna er tunghørt, men ser godt. Edwin sitter i en gyngestol på badet, der sitter han dag ut og dag inn, grubler over sin skjebne, tygger Orbit sukkerfri tyggegummi, og kjefter på Erna hver gang hun er inne i et nødvendig ærend. Annet hvert kapittel boken igjennom forteller Edwin og Erna i jeg-person. Tittelen Siamesisk beskriver med andre ord hvordan teksten er bygget opp like mye som den beskriver det inngrodde avhengighetsforholdet som eksisterer mellom de to gamle. Dramaet settes i gang av en ung vaktmester som kommer for å skifte lysrørene på badet inne hos Edwin. Det finstemte maktforholdet mellom Edwin og Erna blir straks forrykket av den fremmede tredjepersonens inntrengen. Et fortvilet spill tar til, vekslende mellom et håp om forandring og ønsket om at alt skal forbli slik det alltid har vært.
Bora Zivkovic
Bora Zivkovic (født 4. september 1974) er en dansk fotballspiller som spiller for Vejle Boldklub i Danmark. Bora Zivkovic har tidligere spilt for Fredrikstad fotballklubb og FC København
Siamesisk
Romanen er oversatt til svensk, dansk, tsjekkisk og engelsk.
Apollo 11
Apollo 11 var en amerikansk romekspedisjon, en del av Apollo-programmet, som sendte de første menneskene til månen. Oppskytingen fant sted fra John F. Kennedy Space Center 16. juli 1969, og landingsfartøyet landet på månen 20. juli klokken 20.17 UTC. Seks og en halv time senere, 21. juli 02.56 UTC, tok Neil Armstrong det første steg på månen. Ferden endte med landing i Stillehavet 24. juli.
Estetisk salighet
Estetisk salighet er en essaysamling av Stig Sæterbakken. Den kom ut i 1994 og er en oppsummering av fem års essayistisk virksomhet. Her er både tidligere publiserte og nyskrevne tekster om blant annet Anthony Burgess' A clockwork orange, Laurence Sternes Tristram Shandy, Witold Gombrowicz' Ferdydurke, Julio Cortázars Rayuela, Octave Mirbeaus Torturhagen, Lars von Triers Europa-trilogi og Robert Harmons action-thriller The hitcher, verker av billedkunstnerne Per Inge Bjørlo og Jeff Koons, samt en brevveksling med Jan Kjærstad om Bret Easton Ellis' American Psycho.
Apollo 11
Ekspedisjonen
Mannskapet på ekspedisjonen var Neil Armstrong, Edwin «Buzz» Aldrin og Michael Collins. De ble skutt opp den 16. juli 1969, og oppskytingen ble sett av over 600 millioner TV-seere verden over, i tillegg til en million tilskuere som hadde samlet seg rundt oppskytningsbasen. På det raskeste skjøt Apollo 11 av gårde med en hastighet på 11 kilometer i sekundet, noe som tilsvarer ca. 40 000 km/t. Fire dager senere landet månelandingsfartøyet Eagle på månen, med Armstrong og Aldrin ombord. Bare disse to fikk muligheten til å gå på månen, mens Collins bemannet hovedfartøyet Columbia, som gikk i bane rundt månen.
Månevandringen
Månevandringen ble gjennomført mens landingsmodulen Eagle sto på månens overflate. I de drøye 21 og en halv timene på månen, samlet Armstrong og Aldrin støv og steiner, fotograferte og filmet, og plantet det amerikanske flagget. I tillegg mottok de en telefon fra USAs president Richard Nixon.
Ekspedisjonen var en stor seier for USA i romkappløpet med Sovjetunionen. Sovjetunionen hadde i lang tid ligget foran amerikanerne, ved å sende opp den første satellitten (Sputnik 1), det første levende vesen i bane rundt jorden (hunden Laika) og det første menneske i verdensrommet (Jurij Gagarin). Derfor var jubelen stor i USA da Armstrong tok det første steget på månen, ikke minst fordi president John F. Kennedys erklæring om at USA skulle sende en mann til månen og bringe ham trygt hjem igjen i løpet av 1960-årene, dermed var oppfylt.
Sitatet
Like etter landingen på månen, men før forberedelsene til den første månevandringen tok til, sendte Buzz Aldrin denne meldingen:
''This is the LM pilot. I'd like to take this opportunity to ask every person listening in, whoever and wherever they may be, to pause for a moment and contemplate the events of the past few hours and to give thanks in his or her own way.''
Det mest kjente sitatet er det Armstrong sa idet han som første menneske satte foten på månen. Det som millioner av radiolyttere og TV-seere over hele verden kunne høre var:"et lite steg for et menneske og et stort sprang for menneskeheten." That's one small step for man, one giant leap for mankind.
Trivia
I forbindelse med 40-årsjubileet for Apollo 11-ferden, spilte NASA av lydopptakene på NASA TV og internett akkurat som da det skjedde i 1969, med lyd fra to timer før oppskyting og like til landingen tilbake på jorden. Man hørte både kommunikasjonen mellom astronautene og bakkemannskapet, samt kommentarer fra Mission Control ved NASAs Johnson Space Center i Houston.
TV-kanaler verden over overførte landingen direkte, inkludert NRK Fjernsynet som sendte nærmere tolv timer direkte søndag kveld og natt til mandag. I studio i Oslo var programleder Ragnar Baartvedt og romfartsekspert Erik Tandberg, mens Jan P. Jansen rapporterte direkte fra NASAs hovedkvarter i Houston i Texas.
Selvbeherskelse
Selvbeherskelse er en roman av Stig Sæterbakken.
Parliament Hill (London)
Parliament Hill («Parlamentsåsen») er et parkområde i det nordvestlige London, ved Hampstead Heath. Det administreres av City of London Corporation, selv om det ligger i bydelen Camden. Åsen er omkring 98 meter høy, og det er god utsikt over London og området nord for byen. Blant landemerker som kan sees herfra kan nevnes Canary Wharf, the Gherkin, the Shard og St Paul's Cathedral. Åsen ble tidligere kalt Traitor's Hill («Forræderåsen»). Det nåværende navnet ble gitt under den engelske borgerkrig, da parlamentets tropper okkuperte den.
På folkemunne kalles deler av området Kite Hill («Drageåsen»), fordi mange drageflyvere samler seg der.
Addington Hills
Addington Hills er en park i Upper Shirley i London. Den vedlikeholdes av bydelen Croydon. Navnet kommer fra det gamle sognet Addington som lå i området inntil det ble utviklet i 1930-årene. Området består for det meste av skog og heiområdet. Det er definert som en Site of Metropolitan Importance.
Området er et populært utfluktssted for innbyggerne i nærheten, med mange gangveier til det sentrale Croydon. Det er et utsiktspunkt hvor man kan se utover det nordlige London, inkludert Docklands og Parliament Hill.
Turveien London LOOP går gjennom parken, som er åpen hele døgnet.
Eugeniusz Bodo
Eugeniusz Bodo (egentlig navn Bohdan Eugene Junod, født 28. desember 1899 i Genève i Sveits, død 7. oktober 1943 i Kotlas i Sovjetunionen, nå Russland) var en polsk filmregissør og -produsent, sanger og blant de mest populære polske skuespillerne i mellomkrigstiden.
Han ble født i Genève i Sveits. Hans mor, Jadwiga Anna Dorota Dylewska, var polsk, og faren, Théodore Junod, var sveitser.
Bodo er best kjent for sine over tredve filmroller.
Han døde 43 år gammel i en sovjetisk Gulag-leir i Kotlas.
Lucyna Ćwierczakiewiczowa
Hun utga en svært utbredt polsk kokebok i 1858 og i 1860 utga hun ytterligere en kokebok. Disse bøkene gjorde henne til den mest solgt forfatter i Polen. Før 1924 hadde hennes første bok blitt utgitt 23 ganger, og mer enn 130,000 eksemplarer ble solgt internasjonalt.
Fra 1875 utga hun en årlig utgivelse for kvinner kalt Kolęda dla Gospodyń. Det var en kalender fylt med matoppskrifter, noveller og dikt, men også artikler som fremmet kvinners rett til stemmerett.
Jørgen Magnussen
Jørgen Magnussen (født 17. april 1986) er en norsk fotballspiller som har spilt for Fredrikstad fotballklubb. Jørgen Magnussen ble tatt opp i FFKs A-lagsstall juni 2005. Den 15. februar 2007 ble han tatt ut av A-stallen til FFK. Han fikk en kamp i Tippeligaen for FFK.